C 472/32
FI
Euroopan unionin virallinen lehti
12.12.2022
vai sitä vastoin siten, että, c) direktiivin 93/13/ETY 1 artiklan 2 kohdan mukaisen, sopimusehdon kohtuuttomuuden arvioinnista tehtävän poikkeuksen soveltamiseksi riittää, että sovelletaan siviilioikeuden yleistä sääntöä, jonka mukaan lailla täydennetään sopimuksia, vaikka asiaa koskevassa pakottavassa laissa tarkoitettua oikeussääntöä ei lainkaan mainittaisi tai siihen ei erityisesti viitattaisi?
2) Onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 1 artiklan 2 kohdan säännöksiä tulkittava siten, että kuluttajansuojan erityisessä oikeudellisessa järjestelmässä on liioiteltua katsoa, että kuluttaja olisi velvollinen tuntemaan kaikkien sopimuksessa heijastuvien pakottavassa laissa tarkoitettujen oikeusääntöjen sisällön, kun elinkeinonharjoittaja ei ole ennakkoon tiedottanut kuluttajaa näistä seikoista?
(1)
Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).
Ennakkoratkaisupyyntö, jonka High Court (Irlanti) on esittänyt 23.9.2022 – Dublin 8 Residents Association v.
An Bord Pleanála, Irlanti ja the Attorney General (Asia C-613/22) (2022/C 472/36) Oikeudenkäyntikieli: englanti Ennakkoratkaisua pyytänyt tuomioistuin High Court (Irlanti)
Pääasian asianosaiset Valittaja: Dublin 8 Residents Association Vastapuolet: An Bord Pleanála, Irlanti ja the Attorney General Muu osapuoli: DBTR-SCR1 Fund, a Sub-Fund of the CWTC Multi-Family ICAV
Ennakkoratkaisukysymykset 1) Seuraako direktiivin 2011/92 (1) [– –] 11 artiklan 1 kohdan a alakohdasta, luettuna yhdessä perusoikeuskirjan 47 artiklan ja/tai Århusin yleissopimuksen, sellaisena kuin se on hyväksyttynä Euroopan yhteisön puolesta neuvoston päätöksellä 2005/370/EY (2), 9 artiklan 2–4 kappaleen kanssa, että jos ympäristöalalla toimiva valtiosta riippumaton järjestö täyttää kyseisessä säännöksessä asetetut asiavaltuuden edellytykset, sillä on katsottava olevan riittävä asianosaiskelpoisuus huolimatta jäsenvaltion kansalliseen oikeuteen sisältyvästä yleissäännöstä, joka estää yhdistyksiä, jotka eivät ole oikeussubjekteja, saattamasta asiaa tuomioistuimen käsiteltäväksi?
2) Jos direktiivin 2011/92 [– –] 11 artiklan 1 kohdan a alakohdalla, luettuna yhdessä perusoikeuskirjan 47 artiklan ja/tai Århusin yleissopimuksen, sellaisena kuin se on hyväksyttynä Euroopan yhteisön puolesta neuvoston päätöksellä 2005/370/EY, 9 artiklan 2–4 kappaleen kanssa, ei ole ensimmäisessä kysymyksessä kuvattua vaikutusta yleisissä olosuhteissa, onko sillä tällainen vaikutus olosuhteissa, joissa kyseisen jäsenvaltion kansallisessa oikeudessa säädetään, että valtiosta riippumattomalle järjestölle, joka täyttää kyseisen direktiivin 1 artiklan 2 kohdan e alakohdassa säädetyt asiavaltuuden edellytykset, annetaan näin oikeussuojakeinoja koskeva asianosaiskelpoisuus?
3) Jos direktiivin 2011/92 [– –] 11 artiklan 1 kohdan a alakohdalla, luettuna yhdessä perusoikeuskirjan 47 artiklan ja/tai Århusin yleissopimuksen, sellaisena kuin se on hyväksyttynä Euroopan yhteisön puolesta neuvoston päätöksellä 2005/370/EY, 9 artiklan 2–4 kappaleen kanssa, ei ole ensimmäisessä kysymyksessä kuvattua vaikutusta yleisissä olosuhteissa, onko sillä tällainen vaikutus olosuhteissa, joissa kyseisen jäsenvaltion kansallisessa oikeudessa ja/tai kyseisen jäsenvaltion toimivaltaisen viranomaisen käyttöön ottamissa menettelyissä on annettu ympäristöalalla toimivalle valtiosta riippumattomalle järjestölle, jolla ei muutoin olisi kansallisen oikeuden mukaan oikeuskelpoisuutta, mahdollisuus osallistua tästä huolimatta rakennuslupamenettelyn hallinnolliseen vaiheeseen?